OpenLLM-France/wikimedia huggingface dataset:
# Cal·lítrique

La cal·lítrique (Callitriche), també anomenat estel d'aigua, és un gènere de plantes herbàcies perennes de la família de les plantaginàcies. Són plantes pròpies de les aigües dolces estancades o de corrent molt lent que tradicionalment s'havien inclòs dins d'una família monotípica pròpia, les cal·litricàcies o Callitrichaceae. Avui en dia encara es pot trobar així en algunes de les obres de referència del nostre país
Tanmateix, d'acord amb el sistema de classificació APG II, basat en anàlisis moleculars i genètics, aquest gènere està emparentat amb els altres representants de la família Plantaginaceae, encara que a primer cop d'ull no s'hi assembli gaire.

## Taxonomia

És un gènere de determinació complexa que als PPCC té entre 7 o 8 espècies segons diferents criteris. Aquesta és la llista que Flora Ibérica proposa de les espècies citades a la península Ibèrica, amb indicacions de quines d'elles estan als PPCC:
* Callitriche brutia Petagna: PPCC
* Callitriche cribrosa Schotsman
* Callitriche deflexa A. Braun ex Hegelm.
* Callitriche hamulata Kütz. ex W.D.J. Koch: PPCC
* Callitriche lenisulca Clavaud: PPCC
* Callitriche lusitanica Schotsman
* Callitriche obtusangula Le Gall: PPCC
* Callitriche palustris L.: PPCC
* Callitriche platycarpa Kütz.: PPCC
* Callitriche regis-jubae Schotsman
* Callitriche stagnalis Scop.: PPCC
* Callitriche truncata Guss.
* Callitriche truncata subsp. occidentalis (Rouy) Schotsman: PPCC
Altres espècies conegudes de Callitriche:
* Callitriche fassetti
* Callitriche hermaphroditica,
** Sinònim Callitriche autumnalis
* Callitriche heterophylla,
** Sinònim Callitriche anceps, Callitriche bollanderi
* Callitriche intermedia,
* Callitriche longipedunculata,
* Callitriche marginata,
** Sinònim Callitriche sepulta
* Callitriche pedunculosa,
** Sinònim Callitriche nuttallii
* Callitriche peploides,
* Callitriche terrestris,
** Sinònim Callitriche austinii, Callitriche deflexa
* Callitriche trochlearis,

## Referències

* ↑ «estel d'aigua». Cercaterm. TERMCAT, Centre de Terminologia. [Consulta: 30 abril 2015].
* ↑ Thomé, Otto Wilhelm. Flora von Deutschland, Österreich und der Schweiz (pdf) (en alemany), 1885 [Consulta: 30 abril 2015]. Arxivat 2015-05-13 a Wayback Machine.
* ↑ «Cal·lítrique». Gran Enciclopèdia Catalana. Barcelona: Grup Enciclopèdia Catalana.
* 1 2 Oriol de Bolòs i Josep Vigo. Flora dels Països Catalans. Barcelona: Ed. Barcino, 1995, p. Vol.II, pàg.587. ISBN 84-7226-620-6 (Vol. II).
* 1 2 «CALLITRICHACEAE» (en castellà). Flora Ibérica. [Consulta: 19 març 2025].
# Cal·lítrique

La cal·lítrique (Callitriche), també anomenat estel d'aigua, és un gènere de plantes herbàcies perennes de la família de les plantaginàcies. Són plantes pròpies de les aigües dolces estancades o de corrent molt lent que tradicionalment s'havien inclòs dins d'una família monotípica pròpia, les cal·litricàcies o Callitrichaceae. Avui en dia encara es pot trobar així en algunes de les obres de referència del nostre país
Tanmateix, d'acord amb el sistema de classificació APG II, basat en anàlisis moleculars i genètics, aquest gènere està emparentat amb els altres representants de la família Plantaginaceae, encara que a primer cop d'ull no s'hi assembli gaire.

## Taxonomia

És un gènere de determinació complexa que al món té unes 75 espècies.Als PPCC té entre 7 o 8 espècies segons diferents criteris. Aquesta és la llista que Flora Ibérica proposa de les espècies citades a la península Ibèrica, amb indicacions de quines d'elles estan als PPCC:
* Callitriche brutia Petagna: PPCC
* Callitriche cribrosa Schotsman
* Callitriche deflexa A. Braun ex Hegelm.
* Callitriche hamulata Kütz. ex W.D.J. Koch: PPCC
* Callitriche lenisulca Clavaud: PPCC
* Callitriche lusitanica Schotsman
* Callitriche obtusangula Le Gall: PPCC
* Callitriche palustris L.: PPCC
* Callitriche platycarpa Kütz.: PPCC
* Callitriche regis-jubae Schotsman
* Callitriche stagnalis Scop.: PPCC
* Callitriche truncata Guss.
* Callitriche truncata subsp. occidentalis (Rouy) Schotsman: PPCC
Altres espècies conegudes de Callitriche:
* Callitriche fassetti
* Callitriche hermaphroditica,
** Sinònim Callitriche autumnalis
* Callitriche heterophylla,
** Sinònim Callitriche anceps, Callitriche bollanderi
* Callitriche intermedia,
* Callitriche longipedunculata,
* Callitriche marginata,
** Sinònim Callitriche sepulta
* Callitriche pedunculosa,
** Sinònim Callitriche nuttallii
* Callitriche peploides,
* Callitriche terrestris,
** Sinònim Callitriche austinii, Callitriche deflexa
* Callitriche trochlearis,

## Referències

* ↑ «estel d'aigua». Cercaterm. TERMCAT, Centre de Terminologia. [Consulta: 30 abril 2015].
* ↑ Thomé, Otto Wilhelm. Flora von Deutschland, Österreich und der Schweiz (pdf) (en alemany), 1885 [Consulta: 30 abril 2015]. Arxivat 2015-05-13 a Wayback Machine.
* ↑ «Cal·lítrique». Gran Enciclopèdia Catalana. Barcelona: Grup Enciclopèdia Catalana.
* 1 2 Oriol de Bolòs i Josep Vigo. Flora dels Països Catalans. Barcelona: Ed. Barcino, 1995, p. Vol.II, pàg.587. ISBN 84-7226-620-6 (Vol. II).
* 1 2 «CALLITRICHACEAE» (en castellà). Flora Ibérica. [Consulta: 19 març 2025].
* ↑ «Callitriche L.» (en anglès). Plants of the World Online. Royal Botanic Gardens, Kew. [Consulta: 19 març 2025].
# Beda Fomm

Beda Fomm és una petita ciutat costanera al sud-oest de Cirenaica, Líbia. Es troba entre la ciutat portuària molt més gran de Bengasi al nord-oest i la ciutat més gran d'El Agheila més al sud-oest. Beda Fomm és coneguda principalment per ser el lloc dels combats finals de l'Operació Compass a la Segona Guerra Mundial.

## Segona Guerra Mundial

A finals de gener de 1941, durant l'Operació Compass, els britànics van descobrir que els italians estaven evacuant la Cirenaica a Beda Fomm. La 7º Divisió Blindada va ser enviada per interceptar el Desè Exèrcit Italià. A mig camí, va ser evident que la divisió era massa lenta i es va enviar Combeforce, una columna lleugera, en ruta directa a través del desert. El 5 de febrer de 1941, Combeforce va arribar per tallar la retirada al Desè Exèrcit. Al dia següent, els italians va arribar i van atacar però no van poder trencar el bloqueig tot i els combats molt renyits, arribant-se al cos a cos tot sovint. El darrer atac italià del 7 de febrer, 20 tancs italians Fiat M13/40 van aconseguir trencar el cordó d'infanteria i canons anti-tancs però van ser aturats per tirs directes d'artilleria de camp. El General de les forces italianes era Giuseppe Tellera, que va ser mortalment ferit i el Tinent General Ferdinando Cona va asumir el comanament, però va ser capturat pels britànics. Després d'aquest fracàs, amb l'arribada de la resta de la 7ª Divisió i la 6ª Divisió Australiana atacant des de Bengasi, els italians es van rendir.

## Referències

* ↑ Playfair, Major-General I. S. O.; et al. (1957) [1954]. Butler, J. R. M. (ed.). The Mediterranean and Middle East: The Early Successes Against Italy (to May 1941). History of the Second World War, United Kingdom Military Series. Vol. I. London: HMSO. OCLC 888934805
# Torre de Tòquio

ogogogogogogoogogogoogogogo
La Torre de Tòquio o Tokyo Tower (en japonès): 東京タワー, Tōkyō Tawā) és una torre de radiodifusió al Parc Shiba al barri de Minato-ku de la ciutat de Tòquio al Japó. El disseny està inspirat en la Torre Eiffel de París. Està pintada en blanc i vermell d'acord amb les regulacions de l'aviació. La construcció fou acabada el 14 d'octubre de 1958 i fou oberta al públic el 7 de desembre seguint.
La torre fa 333 metres d'altura, 8,6 més que la Torre Eiffel, amb el que és la torre de metall més alta del món, encara que no tan vistosa com l'Eiffel. La Torre de Tòquio solament pesa 4.000 tones, això la fa molt més lleugera que les 10.100 tones de la Torre Eiffel. Serveix principalment com a antena de transmissió de senyals analògics, i des de 2003 transmet en digital per a l'àrea de Kanto. També és un atractiu turístic.

## Referències

* 1 2 «Tokyo Tower» (en castellà). Travel Japan. Japan National Tourism Organization. [Consulta: 3 novembre 2024].

## Enllaços externs

* Torre de Tòquio - Lloc web oficial
# Torre de Tòquio

ogogogogogogoogogogoogogogo
La el Berni de Toquio/goggoogogo o Tokyo Tower (en japonès): 東京タワー, Tōkyō Tawā) és una torre de radiodifusió al Parc Shiba al barri de Minato-ku de la ciutat de Tòquio al Japó. El disseny està inspirat en la Torre Eiffel de París. Està pintada en blanc i vermell d'acord amb les regulacions de l'aviació. La construcció fou acabada el 14 d'octubre de 1958 i fou oberta al públic el 7 de desembre seguint.
La torre fa 333 metres d'altura, 8,6 més que la Torre Eiffel, amb el que és la torre de metall més alta del món, encara que no tan vistosa com l'Eiffel. La Torre de Tòquio solament pesa 4.000 tones, això la fa molt més lleugera que les 10.100 tones de la Torre Eiffel. Serveix principalment com a antena de transmissió de senyals analògics, i des de 2003 transmet en digital per a l'àrea de Kanto. També és un atractiu turístic.

## Referències

* 1 2 «Tokyo Tower» (en castellà). Travel Japan. Japan National Tourism Organization. [Consulta: 3 novembre 2024].

## Enllaços externs

* Torre de Tòquio - Lloc web oficial
# Plaça de la Creu (Casserres)

La Plaça de la Creu és un conjunt arquitectònic de Casserres (Berguedà) inclòs en l'Inventari del Patrimoni Arquitectònic Català.

## Descripció

La plaça de la Creu està datada entre els segles xvii i XVIII i conserva el seu traçat original, que és de perfil irregular i allargat, amb un cert desnivell. Està ubicada darrere l'església. Les cases que en formen part tenen el parament de pedra vista i consten de planta baixa i dos pisos, amb les portes d'arc de mig punt adovellades.
Algunes cases que voregen la plaça són ca l'Urbici, cal Cerdans, cal Gotlla i cal Nen Xic. Fa temps, als baixos de ca l'Urbici hi havia el cafè del Centre Catòlic. A l'espai comprès entre la casa de P. Santasusagna i R. Sitjes, hi havia una casa tota de pedra i una finestra gòtica geminada. Des del segle xvii era la residència de la família Marimon.
Al centre de la plaça hi ha una creu de terme, destruïda durant la Guerra Civil, reconstruïda posteriorment i restaurada el 1971.

## Història

Casserres era una vila fortificada en temps medievals; d'aquesta època conserva el traçat dels carrers més antics i l'estructura general de la vila fins que l'any 1653 fou cremada i saquejada. Un cop acabada la guerra dels segadors i davant la insitència dels reductes enemics concentrats a Casserres. Gabriel de Llupià cremà la vila i n'enderrocà totes les muralles. Recuperada lentament, la vila fou cremada de nou el 1713 pels miquelets. L'aspecte de la plaça de la Creu, tot i tenir l'estructura medieval, és d'aquesta època, així com el carrer Major.
Les obres de rehabilitació del carrer Major i Nucli antic de Casserres d'època recent han estat cofinançades pel Fons de Desenvolupament Regional de la Comunitat Europea, l'any 2002.

## Referències

* 1 2 «Plaça de la Creu». pat.mapa. Direcció General del Patrimoni Cultural de la Generalitat de Catalunya. [Consulta: 8 setembre 2015].
* 1 2 «Plaça de la Creu». Mapes de patrimoni cultural. Diputació de Barcelona. [Consulta: 8 setembre 2015].
* ↑ «Creu de la Plaça de la Creu». Mapes de Patrimoni Cultural. Diputació de Barcelona.

## Enllaços externs

* «Nucli antic». Ajuntament de Casserres. Arxivat de l'original el 2016-03-03. [Consulta: 8 setembre 2015].
# Macroagelaius

Macroagelaius és un gènere d'ocells, de la família dels ictèrids (Icteridae).

## Taxonomia

Segons la classificació del Congrés Ornitològic Internacional (versió 15.1, 2025), aquest gènere conté dues espècies:
* Federal de Colòmbia (Macroagelaius subalaris Boissonneau, 1840)
* Federal dels tepuis (Macroagelaius imthurni Sclater, PL, 1881)

## Referències

* ↑ «Macroagelaius (Macroagelaius sp.) - Avibase». [Consulta: 19 març 2025].
* ↑ «Macroagelaius Cassin, 1866» (en castellà). GBIF | Global Biodiversity Information Facility. [Consulta: 19 març 2025].
* ↑ «Oropendolas, orioles, blackbirds – IOC World Bird List». [Consulta: 19 març 2025].
# Cloud Creek

Cloud Creek és una concentració de població designada pel cens dels Estats Units a l'estat d'Oklahoma. Segons el cens del 2000 tenia 86 habitants.

## Demografia

Segons el cens del 2000, Cloud Creek tenia 86 habitants, 30 habitatges, i 26 famílies. La densitat de població era de 4,6 habitants per km².
Dels 30 habitatges en un 43,3% hi vivien nens de menys de 18 anys, en un 63,3% hi vivien parelles casades, en un 20% dones solteres, i en un 13,3% no eren unitats familiars. En el 13,3% dels habitatges hi vivien persones soles el 6,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,87 i el nombre mitjà de persones que vivien en cada família era de 3,15.
Per edats la població es repartia de la següent manera: un 33,7% tenia menys de 18 anys, un 4,7% entre 18 i 24, un 31,4% entre 25 i 44, un 24,4% de 45 a 60 i un 5,8% 65 anys o més.
L'edat mediana era de 33 anys. Per cada 100 dones de 18 o més anys hi havia 96,6 homes.
La renda mediana per habitatge era de 23.333 $ i la renda mediana per família de 18.125 $. Els homes tenien una renda mediana de 100.000 $ mentre que les dones 0 $. La renda per capita de la població era de 20.127 $. Entorn del 63,6% de les famílies i el 70,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cloud Creek». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Cloud Creek». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Ashton (Dakota del Sud)

Ashton és una població dels Estats Units a l'estat de Dakota del Sud. Segons el cens del 2000 tenia 152 habitants.

## Demografia

Segons el cens del 2000, Ashton tenia 152 habitants, 61 habitatges, i 45 famílies. La densitat de població era de 133,4 habitants per km².
Dels 61 habitatges en un 29,5% hi vivien nens de menys de 18 anys, en un 59% hi vivien parelles casades, en un 11,5% dones solteres, i en un 26,2% no eren unitats familiars. En el 21,3% dels habitatges hi vivien persones soles el 9,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 2,91.
Per edats la població es repartia de la següent manera: un 30,3% tenia menys de 18 anys, un 2% entre 18 i 24, un 25,7% entre 25 i 44, un 25% de 45 a 60 i un 17,1% 65 anys o més.
L'edat mediana era de 39 anys. Per cada 100 dones de 18 o més anys hi havia 96,3 homes.
La renda mediana per habitatge era de 25.625 $ i la renda mediana per família de 36.875 $. Els homes tenien una renda mediana de 21.719 $ mentre que les dones 20.179 $. La renda per capita de la població era de 12.283 $. Entorn del 5,4% de les famílies i el 6,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ashton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Ashton». American Fact Finder. Oficina del Cens dels Estats Units, 12-01-2010.
# Selecció de bàsquet d'Austràlia

La Selecció de bàsquet d'Austràlia és l'equip format per jugadors de nacionalitat australiana que representa a la Federació Australiana de Bàsquet en les competicions internacionals organitzades per la Federació Internacional de Bàsquet (FIBA) o el Comitè Olímpic Internacional (COI): els Jocs Olímpics, Campionat del Món de bàsquet masculí i el Campionat FIBA Oceania.

## Classificacions
### Jocs Olímpics

* 1956 - 12
* 1964 - 9
* 1972 - 9
* 1976 - 8
* 1980 - 8
* 1984 - 7
* 1988 - 4
* 1992 - 6
* 1996 - 4
* 2000 - 4
* 2004 - 9
* 2008 - 7
* 2012 - 7
* 2016 - 4
* 2020 - 3

### Campionats mundials

* 1970 - 12
* 1974 - 12
* 1978 - 7
* 1982 - 5
* 1986 - 13
* 1990 - 7
* 1994 - 5
* 1998 - 9
* 2006 - 9
* 2010 - 11
* 2014 - 12
* 2019 - 4

### Campionats asiàtics

* 2017 - 1
* 2022 - 1

### Campionats oceànics

* 1971 - 1
* 1975 - 1
* 1978 - 1
* 1979 - 1
* 1981 - 1
* 1983 - 1
* 1985 - 1
* 1987 - 1
* 1989 - 1
* 1991 - 1
* 1993 - 1
* 1995 - 1
* 1997 - 1
* 2001 - 2
* 2003 - 1
* 2005 - 1
* 2007 - 1
* 2009 - 2
* 2011 - 1
* 2013 - 1
* 2015 - 1

## Palmarès
### Copes Mundials

* 0 Medalles d'Or:
* 0 Medalles de Plata:
* 0 Medalles de Bronze:

### FIBA Diamond Ball

* 1 Medalla d'Or: Hong Kong 2000
* 1 Medalla de Plata: Nankin 2008
* 0 Medalles de Bronze:

## Jugadors destacats

* Andrew Bogut
* Andrew Gaze
* Shane Heal
* Luc Longley
* David Andersen

## Referències

* ↑ ncorney78. «1987 Australian Boomers vs USSR basketball – part 1 of 7», 29-04-2016. Arxivat de l'original el 26 de març 2017. [Consulta: 13 juliol 2017].
* ↑ «Basketball Australia – Basketball Australia». Arxivat de l'original el 24 de febrer 2012. [Consulta: 11 agost 2016].
* ↑ «Lindsay Gaze Bio, Stats, and Results». Arxivat de l'original el 5 juny 2010. [Consulta: 11 agost 2016].

## Vegeu també

* Esport a Austràlia
* FIBA Oceania
# Ferriol de Llemotges

Ferriol de Llemotges (Gàl·lia, segle vi - Llemotges, ca. 591-597) fou un bisbe de Llemotges. És venerat com a sant per diverses confessions cristianes.

## Biografia

Ferriol va haver d'apaivagar la revolta popular contra els reis merovingis, provocada pels tributs que aquests imposaven. Va reconstruir Sent Martin de Briva la Galharda, església que s'havia incendiat. Va anar al segon Concili de Mâcon de 585, on defengué la restauració de la pràctica dominical i la responsabilitat del bisbe en la protecció dels febles i en la instauració de la disciplina eclesiàstica.

## Veneració

A l'església parroquial del Degollament de Sant Joan Baptista hi ha el reliquiari del cap de Sant Ferriol Arxivat 2008-06-09 a Wayback Machine., obra del segle xiv d'Aimeric Chrétien

## Notes

* ↑ Aymeric Chrétien Arxivat 2008-03-29 a Wayback Machine..
# Roger Español i Tor

Roger Español i Tor (Tarragona, 2 de març de 1974) és un músic i saxofonista català que forma part de la banda The Harlock i Soweto. Va perdre un ull per bala de goma el Primer d'Octubre.
Una pilota de goma de la Policia li va llevar un ull el 1r d'octubre de 2017, durant el Referèndum sobre la independència de Catalunya, quan estava a prop de l'Institut Ramon Llull de Barcelona. Va interposar una demanda contra els responsables de l'operatiu. Un mes després dels fets, depenia de la medicació per a no sentir dolor ni patir mareigs.
Posteriorment, ha participat en diverses manifestacions, com ara la de Som Escola. Va rebre la Creu de Sant Jordi el 2018 «per la seva defensa del referèndum de l'1 d'octubre de 2017.» Tanmateix, el 9 de gener de 2024 diversos mitjans van recollir una publicació seva a Twitter en què feia saber que l'havia retornat, crític amb la llei d'amnistia i el rumb polític del govern.
En les eleccions espanyoles d'abril de 2019 es va presentar per a la demarcació de Barcelona dins de la candidatura del Front Republicà, i en les de novembre del mateix any va ser candidat al Senat per Junts per Catalunya.
El 19 de març de 2025 Roger Español fou amnistiat pel delicte d'atemptat contra l'autoritat, i, en canvi, quatre policies nacionals serien acusats d'haver provocat la pèrdua d'un ull a Roger Español l'1 d'octubre de 2017.

## Referències

* ↑ «Roger Español: «Qui més renega ara de l’1-O és l'esquerra independentista»» (en espanyol europeu). [Consulta: 23 gener 2021].
* 1 2 «Roger Español, galardonado con la Creu de Sant Jordi». Diari de Terrassa.
* ↑ Catalunya, Parlament de. «El Parlament aprova la prohibició total de l'ús de pilotes de goma a partir del 30 d'abril de 2014». [Consulta: 4 octubre 2019].
* ↑ Oriol March Ledesma. Los entresijos del "procés". Los Libros De La Catarata, 23 març 2018, p. 104–. ISBN 978-84-9097-446-9.
* ↑ Enderrock.cat. «| Enderrock.cat». [Consulta: 24 juliol 2018].
* ↑ «Roger Español torna a sortir al carrer». [Consulta: 24 juliol 2018].
* ↑ «El Govern distingeix amb la Creu de Sant Jordi 30 persones i 24 entitats». Gencat, 17-07-2018. Arxivat de l'original el 2018-07-18. [Consulta: 18 juliol 2018].
* ↑ «Roger Español retorna la Creu de Sant Jordi i carrega contra l'amnistia: "Deixa la violència en res"». El Nacional, 13-01-2024. [Consulta: 13 gener 2024].
* ↑ González, Sara «Roger Español: «El 'com pitjor, millor' és l'únic que ens queda»». Nació Digital, 04-04-2019 [Consulta: 4 octubre 2019].
* ↑ Orriols, Núria «Roger Español serà el candidat de JxCat al Senat». Ara, 03-10-2019 [Consulta: 4 octubre 2019].
* ↑ «Deneguen l'amnistia als policies acusats de fer perdre l'ull a Roger Español i aniran a judici». 324, 19-03-2025. [Consulta: 19 març 2025].
# Prova de Mantoux

La prova de Mantoux o test de Mantoux, és la prova de la tuberculina que s'utilitza habitualment per a conèixer la sensibilitat del subjecte a la tuberculina, aplicant una injecció intradèrmica d'una dosi exacta de solució de tuberculina de concentració determinada. La reacció de Mantoux o prova positiva es manifesta al cap de 48-72 hores com una zona d'induració superior a 10 mm de diàmetre entorn del lloc d'injecció, la qual cosa indica que hi ha o que hi ha hagut contacte de l'individu amb el bacil de Koch, però no vol dir necessàriament que pateixi de tuberculosi.
Per tant, consisteix a injectar antígens a un organisme per comprovar si s'ha produït contacte amb el Mycobacterium o amb la vacuna BCG però sense deixar empremta. La injecció intradèrmica és de 0,1 ml de derivat purificat d'antigen de Mycobacterium tuberculosis. S'observa la reacció veient la induració a les 72 hores. Quan la pàpula que es produeix és major a 5 mm de diàmetre es considera que s'ha produït un contacte amb el bacil; és el diagnòstic d'infecció tuberculosa.

## Indicacions

El test de la tuberculina està indicat en totes aquelles persones que presentin una major probabilitat d'infecció i que podrien beneficiar-se d'un tractament de quimioprofilaxi. Pot estar indicat també com a eina diagnostica en pacients amb sospita de malaltia tuberculosa.
* Tots aquells contactes amb pacients amb malaltia TB pulmonar o laríngia.
* Pacients amb infecció VIH.
* Persones amb lesions radiològiques suggestives de TB antiga curada, però que no van ser tractats amb pautes de reconeguda eficàcia.
* Persona amb morbiditat coneguda com a factor de risc per TBC amb diabetis mellitus, insuficiència renal crònica, silicosi, tractaments prolongats amb glucocorticoides o en teràpia immunosupressora, pacients amb neoplàsies hematològiques, malnodrits i malalts gasterotomitzats.
* Empleats sanitaris, funcionaris de presons o empleats de residències de tercera edat.
* Immigrants de zones amb alta prevalença de TB.

## Resultats falsos positius

Un resultat fals positiu de la tuberculina pot donar-se per infecció de micobacteris no tuberculosos o per vacunació prèvia amb la vacuna BCG. La vacunació prèvia amb BCG pot donar falsos positius molts anys després d'aquesta vacunació.

## Referències

* ↑ «Prova de Mantoux». Gran Enciclopèdia Catalana. Barcelona: Grup Enciclopèdia Catalana. [Consulta: 12 setembre 2010].
* ↑ Chaturvedi N, Cockcroft A «Tuberculosis screening among health service employees: who needs chest X-rays?». J Soc Occup Med, 42, 1992, pàg. 179-82.

## Enllaços externs

* Tècnica de Mantoux Arxivat 2010-07-17 a Wayback Machine. (accés només si sou subscriptor de Fisterra)